Document ID: 31977R1251

NEUVOSTON ASETUS (ETY) N:o 1251/77 annettu 17 päivänä toukokuuta 1977 Egyptin arabitasavallasta peräisin olevien leseiden, lesejauhojen sekä tiettyjen viljojen jyvien seulomisessa, jauhamisessa tai muussa käsittelyssä syntyneiden muiden jätetuotteiden tuonnista
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 113 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
Euroopan talousyhteisön ja Egyptin arabitasavallan yhteistyösopimus sekä väliaikainen sopimus, jonka tarkoituksena on mahdollistaa tiettyjen yhteistyösopimuksen säännösten soveltaminen ennakolta, tehtiin 18 päivänä tammikuuta 1977,
yhteistyösopimuksen 20 artiklassa ja väliaikaisen sopimuksen 13 artiklassa säädetään, että jos Egyptin arabitasavalta soveltaa yhteisen tullitariffin alanimikkeeseen 23.02 A kuuluvien leseiden, lesejauhojen sekä muiden viljojen jyvien seulomisessa, jauhamisessa tai muussa käsittelyssä syntyneiden muiden jätetuotteiden vientiin erityistä maksua, tuontimaksun muuttuvasta osasta on vähennettävä summa, joka on 60 prosenttia tämän summan vahvistamiskuukautta edeltävän kolmen kuukauden aikana kyseiseen tuotteeseen sovellettavien maksujen muuttuvien osien keskiarvosta,
tämän erityisen vientimaksun on heijastuttava yhteisöön tuotujen tuotteiden hinnassa,
sen takaamiseksi, että näitä sopimuksia sovelletaan oikein, olisi toteutettava toimenpiteitä, joiden mukaisesti leseiden, lesejauhojen ja muiden jätetuotteiden tuonnissa tuojan olisi todistettava, että Egyptin arabitasavalta on perinyt erityisen vientimaksun, ja
Euroopan talousyhteisön ja Egyptin arabitasavallan väliaikaisen sopimuksen 13 artiklaa ja yhteistyösopimuksen 20 artiklaa koskevan sekä Egyptin arabitasavallasta peräisin olevien leseiden ja lesejauhojen tuontia yhteisöön koskevan kirjeenvaihdon mukaisesti näiden sopimusten soveltamisesta on annettava yksityiskohtaiset säännöt,
ON ANTANUT TÄMÄN ASETUKSEN:
1 artikla
Egyptin arabitasavallasta peräisin olevien yhteisen tullitariffin alanimikkeeseen 23.02 A kuuluvien leseiden, lesejauhojen sekä viljojen jyvien seulomisessa, jauhamisessa tai muussa käsittelyssä syntyneiden muiden jätetuotteiden tuontiin yhteisöön sovellettavan maksun muuttuva osa on viljasta ja riisistä jalostettujen tuotteiden tuonti- ja vientijärjestelmästä 29 päivänä lokakuuta 1975 annetun neuvoston asetuksen (ETY) N:o 2744/75(2) 2 artiklan mukaisesti laskettu maksu, josta on vähennetty summa, joka on 60 prosenttia tämän summan vahvistamiskuukautta edeltävän kolmen kuukauden aikana kyseiseen tuotteeseen sovellettavien maksujen muuttuvien osien keskiarvosta.
2 artikla
Edellä olevaa 1 artiklaa sovelletaan kaikkeen vientiin, jonka osalta tuoja todistaa, että Egyptin arabitasavalta on perinyt erityisen vientimaksun yhteistyösopimuksen 20 artiklan tai väliaikaisen sopimuksen 13 artiklan mukaisesti.
3 artikla
Yksityiskohtaiset, erityisesti maksusta vähennettävän summan vahvistamista koskevat säännöt tämän asetuksen soveltamisesta annetaan tarvittaessa vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(3) 26 artiklassa säädettyä menettelyä noudattaen.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan Euroopan talousyhteisön ja Egyptin arabitasavallan väliaikaisen sopimuksen voimaantulosta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1977.

Labels: 2
17
3
18
15